Rustic Manor Bed and Breakfast | LekkeSlaap
Rustic Manor Bed and Breakfast is in die lowerryke Kaapstadse woonbuurt, Tokai geleë. Dis 'n perfekte plek vir oornagverblyf wat lekker naby verskeie besienswaardighede in die Suidelike Voorstede is.
Dié B&B beskik oor 9 kamers wat elkeen ingerig is met 2 driekwartbeddens, 'n koningingrootte-bed óf 'n koninggrootte-bed. Elke kamer het ook 'n en suite-badkamer en 'n kombuisie wat goed toegerus is.
Gratis WiFi, 'n kluis in die kamer en 'n TV met sekere DStv-kanale is beskikbaar. Elke kamer het 'n skakeldeur wat dit perfek maak vir ouers wat saam met hul kinders reis.
Gaste kan gerus die gastehuis se braaigeriewe gebruik. Wasgoeddienste is op aanvraag beskikbaar en veilige parkeerplek is agter 'n outomatiese motorhek op die perseel beskikbaar.